Keluarga Si Comat

Keluarga Si Comat ialah filem jenaka yang mula ditayangkan di pawagam-pawagam di Malaysia pada tahun 1975 dan ia diarahkan oleh Aziz Sattar. Filem ini turut dijayakan oleh pengarahnya sendiri, iaitu Ibrahim Pendek sebagai pelakon utama, selain Junainah M. Amin, dan penerbitnya sendiri.

Rangkuman Plot

Comat tinggal dengan bapanya yang membuka perniagaan membaiki kereta. Pada suatu hari, Borhan menghantar keretanya ke bengkel Pak Comat untuk dibaiki. Di sana Borhan bertemu Comat dan  mencadangkan kepada Pak Comat supaya membawa anaknya ke Kuala Lumpur kerana Borhan berminat menjadikan Comat seorang penghibur. Di Kuala Lumpur, pelbagai perkara lucu terjadi.

Pelakon
 Aziz Sattar - Pak Comot
 Ibrahim Pendek - Comat
 Junainah M. Amin - Jun
 Deddy M. Borhan - Borhan
 S. Shamsudin - Pak Sudin
 Habsah Buang - Ibu Anizah

Pengarah
 Aziz Sattar

Penerbitan
Penerbitan filem Keluarga Si Comat dilakukan oleh sebuah syarikat yang baru ditubuhkan, Sabah Film. Pengambaran telah dilakukan di beberapa tempat di Singapura dan juga Negeri Sabah. Adegan lain di tempat di ibu negara Malaysia, Kuala Lumpur akan ditampilkan dalam filem tersebut. Ia juga merupakan filem berwarna yang pertama bagi syarikat itu dan telah memakan kos sebanyak biaya $150, 000. Filem ini diusahakan dalam bentuk skop dan tatawarna.

Rujukan

Pautan Luar
Keluarga Si Comat di Sinema Malaysia 

 Filem Malaysia tahun 1975
Filem bahasa Melayu
Filem arahan Aziz Sattar